ریشہ خطمی
ریشہ خطمی یا مارش میلو انگریزی marshmallow ایک قسم کی مٹھائی ہے جو عموما شکر مکئی کے عرق پانی اور جلاٹین ملا کر بنائی جاتی ہے ان تمام اشیا کو ملا کر اس وقت تک رکھا جاتا ہے جب تک یہ خوب نرم اور مانند اسفنج نہ ہو جائے پھر انھیں مخصوص سانچے میں رکھ کر چھوٹے اور لمبوترے ٹکڑوں میں ڈھالا جاتا ہے اور اوپر سے مکئی کے نشاستہ کی تہ چڑھا دی جاتی ہے ریشہ خطمی کی کچھ ترکیبوں میں انڈے کا استعمال بھی ہوتا ہے عہد حاضر کی یہ مٹھائی ماضی میں خطمی درخت سے تیار کی جانے والی میٹھی دوا کی جدید شکل سمجھی جاتی ہے